Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 538

c) Szakmai gyakorlat A jelölt nyilvános vizsgahangversenyen minimum 20, maximum 30 perces műsorban ad számot tudásáról. A vizsga anyaga előre kijelölt: különböző stílusú és nehézségű művek, amelyeket kotta nélkül kell előadni. Hangszerjáték: Egy adott néprajzi tájegység teljes táncrendjének vagy egy sajátos műfajának (pl. pásztordal, keserves, betlehemes) előadása hangversenyszerűen és kíséretként (kotta nélkül). A néprajzi tájegységet egy történelmi korszak is helyettesítheti (pl. a tárogató, koboz esetében). Ének: Egy adott néprajzi tájegység népdalkincséből válogatott műsor: — klasszikus ballada, — kíséret nélküli népdalcsokor, — hangszerkíséretes népdalcsokor hangversenyszerű előadása (kotta nélkül). A műsort végig kell játszani, illetve énekelni. Zongora kötelező tárgy: — Bach: nehezebb kis prelúdium vagy kétszólamú invenció, — klasszikus szonáta saroktétele (nem szonatina), — romantikus (impresszionista) előadási darab, — Bartók-mű (az évfolyam anyagából).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes